laion/Wikipedia-Exotic huggingface dataset:
קנגנתסיה

קנגנתסיה (שם מדעי: Caenagnathasia; מילולית: "לסת אחרונה מאסיה") הוא סוג של דינוזאור תרופוד ממשפחת הקנגנתיים. הוא חי במשך הטורון שבקרטיקון לפני 90 מיליון שנה מזמננו. הסוג הוגדר ב-1994 בידי החוקר פיליפ קורי והוא כלל מין יחיד - Caenagnathasia martinsoni. המאובנים התגלו באוזבקיסטן והתגלו רק שני ממצאים של הדינוזאור, אשר כללו שרידי לסת תחתונה, חוליות בודדות ועצם ירך. דינוזאור זה הזכיר במראהו את האובירפטור ממונגוליה, אך השתייך למשפחה נפרדת והוא נחשב לאחד מראשוני הדינוזאורים במשפחתו, שהתקיימה בקרטיקון העליון. הוא היה קטן ביותר, מבין הקטנים ביותר מהדינוזאורים האובירפטורוזאורים עם גולגולת מוגבהת באורך 7.6 סנטימטרים. אורך הגוף הוערך ב-0.6 מטר ומשקלו ב-1.4 קילוגרם בלבד. הוא היה בעל צוואר ארוך, ראש קטן ומקור נוקשה דומה למקור תוכי שבתוכו שיניים קטנות מעטות בקדמת הלסת. הדינוזאור בדומה לקרוביו היה מכוסה נוצות על גפיו הארוכות. אורח חייו הזכיר מעט יען או עוף קרקעי אחר ואולי הוא חי בחבורות קטנות לאורך המדבר של אוזבקיסטן. הוא היה אוכל כל שניזון הן מצמחייה והן מטרף קטן כמו חרקים או זוחלים קטנים. מדיה וקבצים בנושא קנגנתסיה בוויקישיתוף קנגנתסיה, באתר האנציקלופדיה של החיים (באנגלית) קנגנתסיה, באתר GBIF (באנגלית)
הר מישודאגי

הר מישודאגי (באזרית: Mişo dağı, בפרסית: میشوداغی) הוא רכס הרים במחוז מזרח אזרבייג'ן שבאיראן. הוא ממוקם בין הערים תסוג'‏, מרנד, ושבסתר. להר מישודאגי מספר פסגות ובהן: "עלי עלמדאר" (הפסגה הגבוהה ביותר 3,155 מ'), "פלכ", "כוסא-באבא" ו"אוזון ינל". אתר הסקי "יאם" ממוקם למרגלות הגבעות הצפוניות של מישודאגי. מדיה וקבצים בנושא הר מישודאגי בוויקישיתוף אתר הסקי (בפרסית) ערך זה הוא קצרמר בנושא הרים ובנושא גאוגרפיה של איראן. אתם מוזמנים לתרום לוויקיפדיה ולהרחיב אותו.
קומפסוסוכוס

קומפסוסוכוס (שם מדעי: Compsosuchus; מילולית: "תנין יפה") הוא סוג של דינוזאור טורף בן למשפחת הנואזאוריים (במקור השתייך למשפחת האבליזאוריים הקרובה), שחי בהודו של שלהי הקרטיקון לפני 68 עד 66 מיליון שנה ונכחד עם הכחדת הקרטיקון הגדולה. הסוג התגלה בתצורת למטה (אנ') והוגדר בידי החוקרים פרידריך פון הינה (אנ') וצ'ארלס אלפרד מטלי (אנ') ב-1933. הקומפסוסוכוס היה טורף עם חוליות שהזכירו חוליות אלוזאורוס ובעבר סיווגו אותו לקרוב האלוזאורים, אך בהמשך התברר שהחוליות דומות גם לדינוזאורים אבליזאוריים כמו הקרנוטאורוס. עם זאת חוקרים אחרים רואים בו טקסון מוטל בספק עקב המאובנים הקטועים והדהויים. מדיה וקבצים בנושא קומפסוסוכוס בוויקישיתוף קומפסוסוכוס, באתר GBIF (באנגלית)
יחסי הפיליפינים–קנדה

יחסי הפיליפינים–קנדה הם היחסים הדיפלומטיים בין קנדה לרפובליקת הפיליפינים. שתי המדינות חברות ב-APEC ובאו"ם. היחסים הדיפלומטיים בין קנדה לפיליפינים כוננו בשנת 1949 כאשר קנדה הקימה נציגות מסחרית במנילה. הפיליפינים ביססה לראשונה נוכחות דיפלומטית בקנדה כשפתחה קונסוליה בוונקובר במאי 1956. שגרירות הפיליפינים באוטווה נפתחה מאוחר יותר ב-1 במרץ 1971. משלחת הסחר הקנדית שודרגה רשמית לשגרירות בשנת 1972. בנובמבר 1996 ביקר ראש ממשלת קנדה, ז'אן קרטיין, בפיליפינים כדי להשתתף בפסגת ה-APEC השמינית במנילה. בנובמבר 1997 ביקר נשיא הפיליפינים, פידל ראמוס, בקנדה כדי להשתתף בפסגת ה-APEC התשיעית בוונקובר. הנשיא ראמוס זכה לביקור ממלכתי גם לאחר פסגת APEC על ידי ראש הממשלה שרטין. בשנת 2012 ערך ראש ממשלת קנדה סטיבן הרפר ביקור רשמי בפיליפינים ונפגש עם הנשיא בניגנו אקינו השלישי. במאי 2015 ערך הנשיא אקינו ביקור ממלכתי בקנדה. בנובמבר 2015 ביקר ראש הממשלה ג'סטין טרודו בפיליפינים כדי להשתתף בפסגת ה-APEC ה-27. האינטרסים הלאומיים של שתי המדינות מצטלבים בנושאים רבים, מה שהביא לשיתוף פעולה קבוע במערכת הרב-צדדית, כמו ASEAN, האומות המאוחדות, APEC וארגון הסחר העולמי. קנדה תומכת במאמצי הפיליפינים לקדם ממשל כולל ואחראי, זכויות אדם ושלטון החוק. שתי המדינות פועלות בשיתוף פעולה הדוק לשמירה על שלום וביטחון בינלאומי. המאמצים המשותפים כוללים תגובה לאיומים של ארגוני טרור בינלאומיים; פעילות נגד השימוש בילדים כחיילים; מאבק בהברחות אנושיות ובמקרים של ניצול מיני מקוון של ילדים; ושיפור האבטחה הביולוגית. בשנת 2019 חגגו שתי המדינות 70 שנות יחסים דיפלומטיים. ביקורים רמי דרג מקנדה בפיליפינים ראש ממשלת קנדה פייר אליוט טרודו (1983) ראש ממשלת קנדה ז'אן קרטיין (1996, 1997) ראש ממשלת קנדה סטיבן הרפר (2012) ראש ממשלת קנדה ג'סטין טרודו (2015, 2017) ביקורים רמי דרג מהפיליפינים בקנדה נשיא הפיליפינים פידל ראמוס (1997) נשיא הפיליפינים בניגנו אקינו השלישי (2015) נכון לשנת 2018 היו בקנדה יותר מ-901,218 אנשים ממוצא פיליפיני. מספר זה מהווה כמעט 2.6% מהאוכלוסייה בקנדה. בשנת 2017 הסתכמו ההעברות מקנדה לפיליפינים ב-644 מיליון דולר, עלייה של 12.6% לעומת 2016 (572 מיליון דולר). הפיליפינים הם המיעוט השלישי בגודלו בקנדה, אחרי אזרחים הודים וסינים. קנדה מחזיקה בפיליפינים שגרירות במנילה. הפיליפינים מחזיקה בקנדה שגרירות באוטווה וקונסוליות כלליות בקלגרי, טורונטו וונקובר. מדיה וקבצים בנושא יחסי הפיליפינים–קנדה בוויקישיתוף Philippines-Canada Relations State Luncheon Given in Honour of Their Excellencies Fidel V. Ramos PM marks successful visit to Canada by President of the Philippines Benigno Aquino III Canada-Philippines Relations Embassy of Canada in Manila Embassy of the Philippines in Ottawa
אוצר הספרים

האם התכוונתם ל... אוצר ספרים - כינוי עברי ארכאי לספרייה, כיום משמש בעיקר לתיאור ספרייה תורנית, לעיתים קרובות ביידוע 'אוצר הספרים' אוצר הספרים (בן יעקב) – ספרו הביבליוגרפי של יצחק אייזיק בן יעקב אוצר הספרים היהודי השיתופי – אתר אינטרנט על בסיס מדיה-ויקי לההדרת ספרים תורניים אוצר הספרים - סדרה מתוכננת מאת מרקוס פישר ממנה יצא רק כרך אחד - תולדות ישרון תחת ממשלת מאהאדי ואימאם-אידריס מלכי מאוריטניה (פראג 1817)
אינדוזאורוס

אינדוזאורוס (שם מדעי: Indosaurus; מילולית: לטאה/זוחל הודי) הוא סוג של דינוזאור תרופוד, אשר התקיים במשך הקרטיקון העליון של המאסטריכט לפני 69 עד 66 מיליון שנה בהודו וייתכן שנכחד עם הכחדת הקרטיקון הגדולה שסיימה את עידן הדינוזאורים. המאובנים של האינדוזאורוס התגלו בתצורות למטה (אנ'), לצידם של אבליזאורים נוספים כמו האינדוסוכוס, בידי צ'ארלס אלפרד מטלי ליד העיר ג'אבלפור שב מאדהיה פרדש, צפון הודו. הממצאים כוללים ממצא יחיד שכלל עצמות גולגולת קשיחה שהזכירה דינוזאורים טורפים ממשפחת האבליזאוריים כמו הקרנוטאורוס, אך שכמה חוקרים רואים בו קרוב של האלוזאורוס. דינוזאורים אלה חיו בעיקר באמריקה הדרומית ובמעט מקומות נוספים והדבר אולי הוכיח שהיה מעין "גשר יבשתי" קדום בין הודו לאמריקה הדרומית, איתו יכלו דינוזאורים שונים לנדוד משתי היבשות, זאת עד שהודו נפרדה ובהמשך התמזגה עם שאר אסיה. הסוג תואר ב-1933 בידי החוקרים פרידריך פון הינה (אנ') וצ'ארלס אלפרד מטלי. שם המין Indosaurus matleyi קרוי בהוקרה למטלי. הוא היה דומה במראהו לקרנוטאורוס או למג'ונגזאורוס והגיע למשקל של 700 קילוגרם בקירוב. מדיה וקבצים בנושא אינדוזאורוס בוויקישיתוף אינדוזאורוס, באתר האנציקלופדיה של החיים (באנגלית) אינדוזאורוס, באתר GBIF (באנגלית)
קרב קופנהגן

האם התכוונתם ל... קרב קופנהגן (1801) – קרב ימי שהתחולל ב-2 באפריל 1801, בין הצי הבריטי בפיקודו של אדמירל סר הייד פארקר, לבין צי דני-נורווגי שעגן ליד העיר קופנהגן קרב קופנהגן (1807) – קרב ימי במסגרת הקואליציה האנטי-צרפתית הרביעית ליד קופנהגן שבדנמרק בין הצי הבריטי והצי של דנמרק-נורווגיה, ב-16 באוגוסט 1807 - 5 בספטמבר 1807
צ'ובוטיזאורוס

צ'ובוטיזאורוס (שם מדעי: Chubutisaurus; משמעות השם: "לטאת צ'ובוט") הוא סוג של דינוזאור זאורופוד מענף הטיטאנוזאורים, שחי במשך הקרטיקון התחתון במשך האלביאן. דינוזאור זה התגלה בתצורת סרו ברקינו (אנ') שבצ'ובוט, ארגנטינה ומכאן שמו. הוא תואר למדע בידי החוקר חיימה דל קורו ב-1975 והוערך שגילו 110 מיליון שנה. הדינוזאור הכיל מין יחיד - Chubutisaurus insignis. הצ'ובוטיזאורוס היה זאורופוד גדול ואורך עצם הירך שלו הגיעה לאורך 168 סנטימטרים. ממדי גופו הגיעו לאורך של 18 מטרים ומשקל של 20 טונות על פי גרגורי ס. פאול בעוד החוקר תומאס ר. הולץ הבן העריך שהגיע לאורך 23 מטרים. הוא היה בעל צוואר ארוך ויכל להגיע בקלות לצמרות עצים גבוהים כמו מיני מחטניים שכיסו את ארגנטינה הקדומה ואותם לעס בעזרת שיניו המרובעות והקשיחות. לא כל החוקרים רואים בסוג זה טיטאנוזאור אמיתי וחלקם משייכים אותו לקבוצה הגדולה יותר, סומפוספונדילי. מדיה וקבצים בנושא צ'ובוטיזאורוס בוויקישיתוף צ'ובוטיזאורוס, באתר האנציקלופדיה של החיים (באנגלית) צ'ובוטיזאורוס, באתר GBIF (באנגלית)
ויה קון דיוס

ויה קון דיוס (Vaya Con Dios) היה הרכב מוזיקלי בלגי. ההרכב נוסד בשנת 1986 על ידי דירק שופס כנגן קונטרבס, דאני קליין (שירה), ווילי למברכט (גיטרות). שופס (נולד ב-1962) ולמברכט (נולד ב-1959) היו חברים ועבדו יחד כצמד אקוסטי. קליין (נולדה ב-1957) פעלה עם למברכט יחד בלהקה בשם ! Arbeid Adelt, שפעילותה דעכה בעקבות מעברו של מרסל ונטיל סולנה, לשמש כמגיש בתחנת mtv europe. לאחר שהופיעו באופן חד פעמי כשלישייה החליטו לייסד להקה, המבוססת על מוזיקה צוענית, ג'אז ואופרה, ז'אנרים שלא זכו להערכה בבריסל. שם הלהקה Vaya Con Dios בא מלטינית ופירושו - לך עם האל. הלהקה הוציאה את הסינגל הראשון ב-1987 Just a Friend of Mine שהצליח בצרפת ונמכרו ממנו 300,000 עותקים. הייתה זו נקודת ציון עבור קליין בת ה-34, שניסתה להצליח בתחום השירה מאז גיל 17. סגנון השירה של קליין מגוון מתאפיין בקול עמוק ועוצמתי ומזכיר מוזיקת נשמה ואפילו אופרה. למברכט עזב את הלהקה לפני שאלבום בכורה הושלם, ולאחר מכן הוחלף על ידי ז'אן מישל גילן. האלבום שהופק עצמאית על ידי שופס וקליין, זכה לביקורות מעורבות בעיקר בשל היותו אקלקטי וקשה לעיכול. על אף זאת הוא התקבל טוב במספר מדינות באירופה. האלבום השני יצא בשנת 1990 ונקרא Night Owls. גם אלבום זה הופק עצמאית ויצאו ממנו שלושה סינגלים. השיר Nah Neh Nah, שילוב של מוזיקה לטינית וג'אז-רוק, הושמע רבות ב-MTV Europe. גם השיר ?What's a Woman זכה להצלחה רבה. ב-1991 פרץ עימות בין קליין לשופס שהוביל אותו לעזוב את ההרכב. כמה חודשים לאחר מכן הוא מצא את מותו בגיל 29 כתוצאה משילוב של תרופות, סמים ואלכוהול שנטל. קליין נותרה עם גילן ומוזיקאים מתחלפים והמשיכה להופיע בעולם בשם ויה קון דיוס וליצור אלבום חדש. ב-1992 יצא האלבום Time Flies, שהופק על ידי קליין ברובו. מן האלבום יצאו שלושה סינגלים. המצליח שבהם Heading For a Fall הצליח במספר מדינות. אלבום זה נחשב למצליח ביותר שהוציאה הלהקה. ב-1993 יצא ההרכב לסיבוב הופעות בינלאומי. קליין הקליטה ב-1995 את האלבום הרביעי Roots and Wings. האלבום נטה לכיוון מוזיקת נשמה עם השפעות של מוזיקה ערבית והודית. כעבור שנה עזבה את עולם המוזיקה בשל תשישות מוגברת שלוותה באובדן שיער. ב-1999 חזרה לבמה כסולנית להקת Purple Prose שהוציאה אלבום בכורה בשנה זו. האלבום הבא של ויה קון דיוס יצא ב-2004. ב-2006 יצא אלבום אוסף שכלל ביצוע של אהרון נוויל בחידוש לשיר "?What's a Woman. באותה שנה יצאה הלהקה לסיבוב הופעות שכלל גם 3 הופעות בישראל - בירושלים, חיפה ורעננה. בשנת 2009 הוציאה קליין אלבום המבוסס כולו על שירים בצרפתית. ב-2013 יצאה קליין במסע הופעות פרידה שהסתיים בקונצרט פרידה בבריסל באוקטובר 2014 . בשנת 2022 יצא אלבום חדש של להקת Vaya con Dios בשם What's a Woman. אתר האינטרנט הרשמי של ויה קון דיוס ויה קון דיוס, באתר אפל מיוזיק (באנגלית) ויה קון דיוס, באתר ספוטיפיי ויה קון דיוס, באתר AllMusic (באנגלית) ויה קון דיוס, באתר MusicBrainz (באנגלית) ויה קון דיוס, באתר דיזר ויה קון דיוס, באתר Discogs (באנגלית) ויה קון דיוס, באתר Songkick (באנגלית) ויה קון דיוס, באתר בילבורד (באנגלית) VAYA CON DIOS, באתר Het Belgish Pop & Rock Archief
פרנסיס היימן

פרנסיס היימן (באנגלית: Francis Hayman‏; 1708 – 2 בפברואר 1776) היה צייר ומאייר אנגלי שהפך לאחד החברים המייסדים של האקדמיה המלכותית לאמנויות בשנת 1768, ומאוחר יותר הספרן הראשון שלה. היימן נולד באקסטר, מחוז דבון. החל את הקריירה האמנותית שלו כצייר תפאורות בתיאטרוני דרורי ליין בלונדון (שם הופיע גם בתפקידים מינוריים) לפני שהקים אולפן בסנט מרטין ליין. כאמן רב תכליתי שהושפע מסגנון הרוקוקו הצרפתי, הוא השיג פרסום מסוים במהלך שנות ה-40 של המאה ה-18 באמצעות ציורים דקורטיביים בגני ווקסהול בלונדון. היימן היה גם צייר פורטרטים וצייר היסטוריה. הוא תרם 31 תמונות למהדורה משנת 1744 של מחזותיו של ויליאם שייקספיר מאת סר תומאס הנמר, ובהמשך צייר דמויות של שחקנים רבים בתפקידים שייקספיריים, כולל דייוויד גאריק בתפקיד ריצ'רד השלישי (1760). הוא גם אייר את "פמלה", רומן מאת סמיואל ריצ'רדסון, "גן העדן האבוד" של ג'ון מילטון. תרגומו של טוביאס סמולט ל"דון קישוט" ויצירות ידועות אחרות. בשנות ה-60 של המאה ה-18 הוזמן היימן על ידי ג'ונתן טיירס, הבעלים של גני ווקסהול ואחוזת דנבי, לצייר סדרה של ציורי היסטוריה רחבי היקף המתארים ניצחונות בריטים במלחמת שבע השנים. הוא היה מורה מסור. תלמידיו כללו את מייסון צ'מברלין, נתנאל דאנס-הולנד, ג'ון תומאס סיטון ולמואל פרנסיס אבוט, והוא גם השפיע רבות על תומאס גיינסבורו. עם ג'ושוע ריינולדס, היימן היה מעורב באופן פעיל בהקמת אגודת האמנים, מבשרת האקדמיה המלכותית, בראשית שנות ה-60. היימן נפטר בשנת 1776 ונקבר בקבר לא מסומן בכנסיית סנט אן, סוהו. הודלי ואשתו קפטן אדוארד ורנון ילדי מרטין אטקין "כטוב בעיניכם" "המלט" ג'ונתן טיירס ומשפחתו מרי צ'אנסי מדיה וקבצים בנושא פרנסיס היימן בוויקישיתוף Stephen, Leslie; Lee, Sidney, eds. (1891). "Hayman, Francis" . Dictionary of National Biography. 25. London: Smith, Elder & Co. pp. 296–7.
איוואנו ג'רמיה

איוואנו ג'רמיה (באנגלית: Ivanno Jeremiah; נולד בשנת 1989) הוא שחקן אנגלי הידוע בעיקר מהופעתו בתפקיד מקס בסדרה "אנושיים". ב-2016 הופיע ג'רמיה בפרק "שתוק ותרקוד" בעונה השלישית של סדרת האנתולוגיה "מראה שחורה". עוד הופיע בתפקידי אורח בסדרות טלוויזיה כגון "הכתר החלול", "דוקטור הו", "מקביל" ו"רגליים קרות". איוואנו ג'רמיה, ברשת החברתית אקס (טוויטר) איוואנו ג'רמיה, במסד הנתונים הקולנועיים IMDb (באנגלית) "Humans: New AMC TV Show to Debut". TV Series Finale. 14 במאי 2015. נבדק ב-14 במאי 2015. {{cite web}}: (עזרה)
עודד רכבי

עודד רכבי (נולד ב-1980) הוא חוקר ישראלי ופרופסור מן המניין במחלקה לנוירוביולוגיה ובית הספר למדעי המוח שבאוניברסיטת תל אביב. רכבי הוא בנו של גדעון רכבי מנהל המרכז לחקר הסרטן בבית החולים שיבא בתל השומר, פרופסור להמטולוגיה באוניברסיטת תל אביב וזוכה פרס ישראל ובנה של קרן רכבי, רופאה ומנהלת מרפאה. רכבי למד לתואר ראשון במדעי המוח באוניברסיטת תל אביב והמשיך למסלול ישיר לדוקטורט בנוירוביולוגיה בהנחיית פרופ' יואל קלוג. את עבודת הפוסט דוקטורט שלו ביצע באוניברסיטת קולומביה בניו יורק והיום הוא פרופסור מן המניין במחלקה למדעי המוח באוניברסיטת תל אביב, בה הקים מעבדה למחקר בתחום. בעבודתו המרכזית, חושף רכבי מנגנוני הורשה חדשים בתולעי C.elegans ללא שינויים בקוד ה-DNA. והוא מוכיח כי מידע שהורים לומדים יכול לעבור בתורשה לצאצאים. מחקריו יכולים לסייע בהבנת התורשה של תכונות ומחלות מורכבות בבני אדם. רכבי גם סייע בחקר המגילות הגנוזות באמצעות בחינה של ה-DNA העתיק שאצור בעור שעליו נכתבו, כדי ללמוד עוד על ההיסטוריה של סוף בית שני. רכבי וצוותו חקרו גם את הבסיס הנוירולוגי לאי-רציונליות ומצאו חוק פשוט, שמאפשר לשנות את מערכת העצבים של תולעים, כך שיהיו יותר או פחות רציונליות. בתחום אחר לחלוטין, קבוצתו של רכבי הינדסה גנטית טפילים והפכה אותם למכונות של הפרשת חלבונים, על מנת לאפשר תיקון של מחלות גנטיות במערכת העצבים. רכבי זכה לפרסים רבים ובין היתר נבחר לאחד מ-10 האנשים היצירתיים ביותר בישראל מתחת לגיל 40 (דה מרקר), ואחד מ-40 האנשים המבטיחים ביותר בישראל מתחת לגיל 40 בשנת 2013 (גלובס). בנוסף נבחר רכבי ל"איש אשכולות" וקיבל על כך פרס של קרן אריק וונדי שמידט. מלגת קרן קלור 2008 "פרס טבע" של ISBMB (האגודה הישראלית לביוכמיה וביולוגיה מולקולרית) 2010 מלגת אלון לחוקרים צעירים מצטיינים 2013 פרס קריל של קרן וולף בשנת 2015 פרס בלווטניק למדענים צעירים 2018 פרס קדר 2019 פרס Polymath על "ניסוי בחדשנות שמתבססת על סקרנות קיצונית" מאת קרן Schmidt Futures שהוקמה על ידי אריק שמידט, 2020 מדיה וקבצים בנושא עודד רכבי בוויקישיתוף אתר האינטרנט הרשמי של עודד רכבי עודד רכבי, ברשת החברתית אקס (טוויטר) עודד רכבי, באתר גוגל סקולר אסף רונאל, מה יעשה חוקר ישראלי שקיבל 2.5 מיליון דולר לעשות בהם ככל העולה על רוחו?, באתר הארץ, 29 באוקטובר 2020 איילת שני, "יש פרזיטים שחודרים למוח. כולם מנסים להיפטר מהם. אנחנו מנצלים אותם לטובתנו", באתר הארץ, 31 ביולי 2024 דודי גולדמן, הכל נשאר במשפחה, באתר "ידיעות אחרונות", 3 במאי 2016 אסף רונאל, חוקר ישראלי הוכיח כי מידע שהורים לומדים יכול לעבור בתורשה לצאצאים, באתר הארץ, 6 ביוני 2019 פרופ' עודד רכבי מאוני' תל אביב זכה ב-2.5 מיליון דולר למחקר חופשי, באתר הידען, ‏2020-10-25 G40 | גלובס, G40 | גלובס, G40 | גלובס, באתר G40 | גלובס Oded Rechavi | Blavatnik Awards for Young Scientists, blavatnikawards.org Three outstanding faculty members win the inaugural Blavatnik Awards for Young Scientists in Israel | Blavatnik Awards for Young Scientists, blavatnikawards.org Congrats to Oded for winning The Kadar Family for Outstanding Research Award, The Oded Rechavi Lab (ארכיון)
דירק ג'נטלי

דירק ג'נטלי (באנגלית: Dirk Gently) הוא דמות ספרותית, שיצר דאגלס אדמס ומופיעה בספריו סוכנות הבילוש של דירק ג'נטלי ושעת התה הארוכה והאפלה של הנפש. חלק מספר נוסף בסדרה שלא הושלם, הופיע בספר סלמון הספק שיצא לאור לאחר מותו. על פי הגדרתו שלו, דירק הוא בלש פרטי הוליסטי המפעיל סוכנות בילוש, הפועלת על פי גישה הוליסטית המבוססת על ראיית מכלול ההקשרים בין הדברים. דירק ג'נטלי אינו עוסק ב"דברים קטנוניים כמו אבקה לטביעות אצבעות, דבלולי צמר אוצרי סוד בכיסים וטביעות רגליים מטופשות", אלא מאמין כי "הפתרון לכל בעיה, טמון בדפוס ובמארג של המכלול". לכן, שיטות העבודה שלו משלבות את מכניקת הקוונטים עם מעשי קסמים, היפנוזה, ותקשור. קשה להגדיר בדיוק את ספרי סדרת דירק ג'נטלי, ובוודאי אין להגדירם כספרי בלש קלאסיים. בשני הספרים מאת אדמס בהם מככב דירק ג'נטלי, ישנן כמה עלילות מקבילות הנקשרות זו בזו עם התקדמות הספר, על פני מישורי זמן שונים ואף ביקומים מקבילים. בשניהם נקלע דירק ג'נטלי לתעלומה הנראית יומיומית ופשוטה, ומתבררת כלא פשוטה כלל וכלל. פרטים רבים המפוזרים לאורך העלילה ונראים לכאורה מיותרים, מתלכדים בסופו של דבר לסיפור אחד. הספרים, על עלילתם המפותלת, ההומור והשנינות מהווים דוגמה מהנה לסגנונו המובהק של אדמס ולכישרונו הרב. דירק ג'נטלי הוא מתוחכם ומשעשע, ומאופיין במנהגיו המוזרים. הוא לבוש תמיד במעיל עור ארוך ובכובע אדום ומכוער, אוכל בעיקר פיצה, והרגלי ההיגיינה, העישון והתזונה שלו מוזרים בהחלט. גם יחסיו עם לקוחותיו ועם מזכירתו, מיס פירס, הם לא שגרתיים כלל. שמו המקורי הוא סְבְלַאד שְצְ'יֶילי, ואף על פי שהוא אינו מרוצה מהם כלל, יש לו כוחות מיוחדים המסייעים בידו לפתור את התעלומות. מן המסופר בספר הראשון בסדרה, דירק ג'נטלי גילה את כוחותיו המיוחדים כבר במהלך לימודיו באוניברסיטת קיימברידג'. לקראת אחת הבחינות, הפיץ שמועות כי הוא יוכל לחזות את השאלות שיופיעו בבחינה. לאחר שקיבל לא מעט כסף ומתנות כדי שיחלוק את המידע, כתב את הבחינה בהסתמך על מבחנים קודמים וניחושים. הבחינה, בסופו של דבר, הייתה זהה מילה במילה לזו שכתב, והתעלול הוביל לגירושו מן האוניברסיטה. דמויות נוספות בסדרת הספרים הן מיס ג'ניס פירס (באנגלית: Janice Pearce), מזכירתו של דירק, וסמל המשטרה ג'ילקס (באנגלית: Sergeant Gilks), המגרש את דירק בעקביות מזירות הפשע אליהן הוא מגיע. פירוש המילה "דירק" (מילה סקוטית) הוא למעשה סוג של סכין ובצורת הפועל זוהי מילה נרדפת ארכאית שמשמעותה "לדקור"; לכן התרגום המילולי של השם "דירק ג'נטלי" יהיה למעשה הביטוי המשונה "לדקור בעדינות". מייקל בייואטר שיחק את דירק בסרט הדוקומנטרי "בלי פאניקה" ששודר ב־1992. ב־2010 הBBC הפיק מיני סדרה בריטית בשם "דירק ג'נטלי", שהתבססה על סדרת הספרים. בסדרה כיכבו סטיבן מנגן ודארן בויד. ב־2016 סדרה נוספת הופקה על ידי הענף האמריקאי של הBBC, ויצאה לנטפליקס בשם: "סוכנות הבילוש ההוליסטית של דירק ג'נטלי". הסדרה זכתה לביקורות מעורבות. נעשה בסדרה שימוש באופי הדמות המקורית שיצר דאגלס אדמס, אך העלילה חדשה לחלוטין ונכתבה במיוחד בשביל הסדרה. מדיה וקבצים בנושא דירק ג'נטלי בוויקישיתוף דף סדרת הטלוויזיה "סוכנות הבילוש ההוליסטית של דירק ג'נטלי" באתר IMDb.
יחסי דרום אפריקה – הפיליפינים

יחסי דרום אפריקה–הפיליפינים הם היחסים הדו-צדדיים בין הפיליפינים לדרום אפריקה. היחסים כוננו בנובמבר 1993, כאשר הפיליפינים הקימה שגרירות בפרטוריה ובדרום אפריקה הקימה שגרירות במנילה. היחסים בין שתי המדינות חזקים ברמה הדו-צדדית והרב-צדדית, ומשפיעים מאוד על ארגונים בינלאומיים מסוימים, כולל התנועה הלא-מקוונת ו-G77‏. דרום אפריקה היא שותפת הסחר הגדולה ביותר של הפיליפינים באפריקה והפיליפינים דירגה את דרום אפריקה כשותפת הסחר ה-36 בגודלה בשנת 2008. ביקורו של נלסון מנדלה במנילה, נשיא דרום אפריקה השחור הראשון ואייקון האפרטהייד במרץ 1997, הביא לאישור הסכם הסחר בין הפיליפינים ודרום אפריקה בשנת 2002. בדרום אפריקה חיים כ-1,890 פיליפינים מעבר לים, רובם עובדים בענפי הבגדים והאריזה, עם מיעוט בתחום המקצועי. חלק מהפיליפינים התחתנו גם עם דרום אפריקאים ואזרחים אחרים החיים במדינה. פיליפינים רבים נדדו לדרום אפריקה כדי לעבוד בענף הדייג, בענף הבריאות, כעובדים מיומנים, או כמהנדסים. באוגוסט 2008 הקימה המחלקה לענייני חוץ בפיליפינים את מונטינג פאראלאן ("בית הספר הקטן") בשגרירות הפיליפינים בפרטוריה, שם נרשמו ארבעה עשר ילדים פיליפינים לשיעורים דו-חודשיים. בשנת 2011, הפיליפינים בדרום אפריקה שלחו מעל 6.1 מיליון דולר העברות חזרה לפיליפינים, הכמות הגדולה ביותר מכל מדינה אפריקאית באותה שנה. "South Africa to Strengthen Relations With the Philippines". AllAfrica.com. 20 בספטמבר 2012. {{cite web}}: (עזרה) "Economic Relations". Pretoriape.org. 2010-11-12. אורכב מ-המקור ב-2012-09-07. נבדק ב-2012-06-02. "Political and Security Relations". Pretoriape.org. אורכב מ-המקור ב-2012-09-18. נבדק ב-2012-06-02. "Labor Relations". Pretoriape.org. אורכב מ-המקור ב-2012-09-06. נבדק ב-2012-06-02. Balana, Cynthia (2008-02-06). "Filipinos warned about South Africa jobs". Global Inquirer. אורכב מ-המקור ב-2009-02-16. נבדק ב-2009-02-18. "Global OFW deployment approaches a million". DOLE News. 2005-02-18. אורכב מ-המקור ב-25 בספטמבר 2013. נבדק ב-2009-02-20. {{cite news}}: (עזרה) "DFA puts up Filipino school in South Africa for Filipino children". Government of the Philippines. 2008-08-28. נבדק ב-2009-02-18.(הקישור אינו פעיל, May 2020) "Overseas Filipinos' Cash Remittances". Bangko Sentral ng Pilipinas. 2012. נבדק ב-7 בינואר 2013. {{cite web}}: (עזרה)
יחסי מלזיה–קנדה

יחסי מלזיה–קנדה הם יחסי החוץ דו-צדדיים בין קנדה ומלזיה. שתי המדינות הן חברות מלאות בחבר העמים הבריטי. לקנדה היסטוריה ארוכה של יחסים דו-צדדיים קרובים וידידותיים עם מלזיה והייתה המדינה הראשונה שהכירה בעצמאותה של מלזיה. לקנדה ולמלזיה קשרים מחזקים בתחומים כמו חלל, טכנולוגיה ירוקה, חקלאות, תחבורה, נפט וגז. יחסי הסחר של קנדה עם מלזיה כוללים מסחר בכמה תחומים. מלזיה היא גם אחת מחברות השותפות הכלכלית האסטרטגית טרנס-פסיפיק אליה הצטרפה קנדה בשנת 2012. בשנת 2018, קנדה ביקשה לשפר את יחסי הסחר עם מדינת סבה במלזיה, במיוחד בתחום התשתיות, האנרגיה, טכנולוגיית המידע והתקשורת, טיפול במים ופסולת, מכיוון שיש לה מומחיות בתחומים אלו. קנדה מחזיקה במלזיה נציבות עליונה בקואלה לומפור וקונסוליה בפננג. מלזיה מחזיקה בקנדה נציבות עליונה באוטווה ו-2 קונסוליות בטורונטו וונקובר. מדיה וקבצים בנושא יחסי מלזיה–קנדה בוויקישיתוף אתר האינטרנט הרשמי של יחסי מלזיה–קנדה (באנגלית) אתר על יחסי מדינות
ריקרדו אורסוליני

ריקרדו אורסוליני (באיטלקית: Riccardo Orsolini; נולד ב-24 בינואר 1997) הוא כדורגלן איטלקי, המשחק בעמדת החלוץ בבולוניה ובנבחרת איטליה בכדורגל. אורסוליני שיחק במועדון הנוער של אסקולי. בעונת 2014/2015 ערך את הופעת הבכורה שלו בקבוצה הבוגרת ששיחקה בסרייה ב'. בינואר 2017 הצטרף ליובנטוס תמורת כ-6 מיליון אירו ששולמו לאסקולי, אך המשיך לשחק כמושאל באסקולי עד סוף העונה. ביולי 2017 הושאל לאטאלנטה מסרייה א', בה שותף כמחליף בשמונה משחקים. בינואר 2018 הושאל לבולוניה וביוני 2019 רכשה בולוניה את כרטיס השחקן שלו מיובנטוס תמורת כ-15 מיליון אירו. בגביע העולם בכדורגל עד גיל 20 ב-2019 שיחק בנבחרת איטליה שסיימה במקום השלישי, הוא סיים את הטורניר ככובש המצטיין עם 5 שערים. באליפות אירופה בכדורגל עד גיל 21 שנערכה באיטליה שותף בשני משחקים. אורסוליני רשם את הופעת הבכורה שלו בנבחרת הבוגרת בנובמבר 2019, בניצחון 1–9 על ארמניה במסגרת מוקדמות יורו 2020. הוא נכנס כמחליף וכבש שער אחד. מדיה וקבצים בנושא ריקרדו אורסוליני בוויקישיתוף ריקרדו אורסוליני, באתר Transfermarkt ריקרדו אורסוליני, באתר Soccerway ריקרדו אורסוליני, באתר BDFutbol ריקרדו אורסוליני, באתר WorldFootball.net ריקרדו אורסוליני, באתר National Football Teams ריקרדו אורסוליני, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.